**ŠIAULIŲ MIESTO SAVIVALDYBĖS TARYBA**

**SPRENDIMAS**

**DĖL ŠIAULIŲ MIESTO SAVIVALDYBĖS TARYBOS 2022 M. BALANDŽIO 7 D. SPRENDIMO NR. T-130 „DĖL VAŽIAVIMO ŠIAULIŲ MIESTO REGULIARAUS SUSISIEKIMO AUTOBUSAIS LENGVATOS KARO PABĖGĖLIAMS IŠ UKRAINOS“ PAKEITIMO**

2022 m. d. Nr.

Šiauliai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, siekdama toliau teikti pagalbą asmenims, pasitraukusiems iš Ukrainos dėl Rusijos Federacijos karinių veiksmų ir gyvenantiems Šiaulių mieste (toliau – karo pabėgėliai), Šiaulių miesto savivaldybės taryba nusprendžia:

Pakeisti Šiaulių miesto savivaldybės tarybos 2022 m. balandžio 7 d. sprendimą Nr. T-130 „Dėl važiavimo Šiaulių miesto reguliaraus susisiekimo autobusais lengvatos karo pabėgėliams iš Ukrainos“:

1. Pakeisti 2 punktą ir jį išdėstyti taip:

„2. Kartinis elektroninis bilietas įsigalioja nuo jo išdavimo dienos ir galioja 9 mėnesius. Šio sprendimo 1 punktu nustatyta lengvata taikoma visą kartinio elektroninio bilieto galiojimo laikotarpį (9 mėnesius).“

2. Pakeisti 21 punktą ir jį išdėstyti taip:

„21. Nustatyti, kad karo pabėgėliams, įsigijusiems kartinį elektroninį bilietą trumpesniam nei 9 mėnesių laikotarpiui, bilieto galiojimo laikotarpį pratęsia vežėjas. Karo pabėgėliams, įsigyjantiems kartinį elektroninį bilietą pirmą kartą, taikomas 9 mėnesių elektroninio bilieto galiojimo laikotarpis.“

3. Pakeisti 9.2 papunktį ir jį išdėstyti taip:

„9.2. ataskaitą (pirminius apskaitos dokumentus) iš elektroninio bilieto sistemos apie faktinį karo pabėgėlių, per kalendorinį mėnesį panaudojusių elektroninio bilieto korteles, kelionių skaičių ir kompensacijos sumą.“

Savivaldybės meras